ΚΟΙΝΗ ΘΕΣΗ (ΕΚ) αριθ. 33/94 η οποία καθορίστηκε από το Συμβούλιο στις 18 Ιουλίου 1994 ενόψει της έκδοσης της απόφασης της 94/. . ./ΕΚ του Ευρωπαϊκού Κοινοβουλίου και του Συμβουλίου της . . . για τη θέσπιση του προγράμματος κοινοτικής δράσης «Σωκράτης»

(94/C 244/05)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 126 και 127,

την πρόταση Επιτροπής (1),

τη γνώμη της Οικονομικής και Κοινωνικής Επιτροπής (2),

τη γνώμη της Επιτροπής των Περιφερειών (3),

Αποφασίζοντας με τη διαδικασία του άρθρου 189Β της συνθήκης (4),

Εκτιμώντας:

1. ότι το άρθρο 3 στοιχείο ο) της συνθήκης προβλέπει ότι η δράση της Κοινότητας περιλαμβάνει μεταξύ άλλων συμβολή σε μια παιδεία και κατάρτιση υψηλού επιπέδου 7 ότι ο τίτλος VIII κεφάλαιο 3 της συνθήκης αφιερώνεται στην παιδεία, την επαγγελματική εκπαίδευση και τη νεολαία 7

2. ότι, δυνάμει του άρθρου 126 παράγραφος 1 της συνθήκης, η Κοινότητα συμβάλλει στην ανάπτυξη παιδείας υψηλού επιπέδου, ενθαρρύνοντας τη συνεργασία μεταξύ κρατών μελών και, αν αυτό απαιτείται, υποστηρίζοντας και συμπληρώνοντας τη δράση τους, σεβόμενη ταυτόχρονα πλήρως την αρμοδιότητα των κρατών μελών για το περιεχόμενο της διδασκαλίας και την οργάνωση του εκπαιδευτικού συστήματος, καθώς και την πολιτιστική και γλωσσική τους πολυμορφία 7

3. ότι, σύμφωνα με την αρχή επικουρικότητας που αναφέρει το άρθρο 3Β της συνθήκης, η Κοινότητα δρα, μόνον εάν και στο βαθμό που οι στόχοι του παρόντος προγράμματος δράσης «Σωκράτης» είναι αδύνατο να επιτευχθούν επαρκώς από τα κράτη μέλη και δυνάνται συνεπώς λόγω των διαστάσεων ή των αποτελεσμάτων του εν λόγω προγράμματος, να επιτευχθούν καλύτερα σε κοινοτικό επίπεδο 7

4. ότι, δυνάμει του άρθρου 127 παράγραφος 1 της συνθήκης, η Κοινότητα εφαρμόζει μια πολιτική επαγγελματικής εκπαίδευσης η οποία στηρίζει και συμπληρώνει τις δράσεις των κρατών μελών, σεβόμενη ταυτόχρονα πλήρως την αρμοδιότητα των κρατών μελών για το περιεχόμενο και την οργάνωση της επαγγελματικής εκπαίδευσης 7

5. ότι το Συμβούλιο ενέκρινε με την απόφαση 87/327/ΕΟΚ (5) το πρόγραμμα Erasmus το οποίο αποσκοπεί στην προαγωγή της κινητικότητας των φοιτητών πανεπιστημίου και με την απόφαση 89/489/ΕΟΚ (6) το πρόγραμμα Lingua που αποσκοπεί στην προώθηση της γνώσης των γλωσσών της Κοινότητας 7

6. ότι, με την απόφαση 94/ . ./ΕΚ (7) το Συμβούλιο ενέκρινε πρόγραμμα δράσης για την εφαρμογή μιας πολιτικής επαγγελματικής κατάρτισης της Ευρωπαϊκής Κοινότητας (πρόγραμμα Leonardo Da Vinci) 7 ότι θα πρέπει να θεσπιστεί ένα πρόγραμμα για την εκπαίδευση 7 ότι τα δύο προγράμματα αλληλοσυμπληρώνονται 7

7. ότι ένα μέρος των μέτρων που προβλέπονται στην παρούσα απόφαση αφορά την επαγγελματική κατάρτιση και βαίνει επομένως πέρα της γενικής εκπαίδευσης (στην οποία περιλαμβάνεται η τριτοβάθμια εκπαίδευση), η οποία καλύπτεται από το άρθρο 126 της συνθήκης 7 ότι θα πρέπει συνεπώς, να χρησιμοποιηθεί και το άρθρο 127 της συνθήκης για τα εν λόγω μέτρα χωρίς τούτο να συνεπάγεται ότι το πρόγραμμαα «Σωκράτης» μπορεί να θεωρηθεί ως ένα από το μέτρα εφαρμογής της πολιτικής επαγγελματικής κατάρτισης κατά την έννοια του άρθρου 127 7

8. ότι, σύμφωνα με τις εκθέσεις αξιολόγησης των προγραμμάτων Erasmus και Lingua, τα συμπεράσματα των οποίων περιλαμβάνονται στην έκθεση της Επιτροπής σχετικά με τα αποτελέσματα και τα επιτεύγματα αυτών των προγραμμάτων η συνεργασία στον τομέα της εκπαίδευσης προσδίδει πραγματική προστιθέμενη αξία στις δράσεις που διεξάγονται από τα κράτη μέλη και ότι, εκ του γεγονότος αυτού, η κοινοτική δράση στον εν λόγω τομέα είναι μείζονος σημασίας 7

9. ότι το υπόμνημα της Επιτροπής σχετικά με την τριτοβάθμια εκπαίδευση και η συγκεφαλαιωτική έκθεση των συζητήσεων στα πλαίσια των κρατών μελών, καθώς και το ψήφισμα του Ευρωπαϊκού Κοινοβουλίου σχετικά με το θέμα αυτό (8), τονίζουν ιδιαίτερα την ανάγκη κοινοτικής στρατηγικής όσον αφορά την προώθηση της ευρωπαϊκής διάστασης στις σπουδές όλων των σπουδαστών είτε αυτοί μπορούν να μετακινηθούν είτε όχι, καθώς και τον καταλυτικό ρόλο της Κοινότητας σ' αυτόν τον τομέα 7

10. ότι το Συμβούλιο και ο υπουργοί Παιδείας εξέδωσαν προσανατολισμούς για την εισαγωγή της ευρωπαϊκής διάστασης στις σπουδές, ιδίως με το ψήφισμα σχετικά με την ευρωπαϊκή διάσταση στην εκπαίδευση (9) 7 ότι, σύμφωνα με το εν λόγω ψήφισμα, η ευρωπαϊκή διάσταση στην εκπαίδευση στηρίζεται στην πολιτιστική κληρονομιά των κρατών μελών, ώστε να ενισχυθεί στους μαθητές και σπουδαστές η συναίσθηση της ευρωπαϊκής ταυτότητας, να προετοιμαστούν για να μετάσχουν στην οικονομική και κοινωνική ανάπτυξη της Ευρωπαϊκής Ένωσης, να συνειδητοποιήσουν τα πλεονεκτήματα και τις προκλήσεις που αντιπροσωπεύει, και να βελτιώσουν τις γνώσεις τους γι' αυτή και τα κράτη μέλη της, επίσης δε να κατανοήσουν το όφελος της συνεργασίας των κρατών μελών με άλλες χώρες της Ευρώπης και του κόσμου 7

11. ότι το «Πράσινο Βιβλίο» της Επιτροπής για την ευρωπαϊκή διάσταση της σχολικής εκπαίδευσης, καθώς και οι παρατηρήσεις των κρατών μελών για το θέμα αυτό, αποσκοπούν στην εισαγωγή της ευρωπαϊκής διάστασης στην πρωτοβάθμια και δευτεροβάθμια εκπαίδευση 7

12. ότι το Ευρωπαϊκό Κοινοβούλιο εξέδωσε το ψήφισμα για την ευρωπαϊκή διάσταση σε πανεπιστημιακό πεδίο, και ιδίως για την κινητικότητα των φοιτητών και των καθηγητών (10), καθώς και το ψήφισμα για την πολιτική εκπαίδευσης και κατάρτισης με την προοπτική του 1993 (11) 7

13. ότι το υπόμνημα της Επιτροπής με θέμα την ανοικτή και εξ αποστάσεως μαθητεία, καθώς και τα διαφόρα σχετικά ψηφίσματα του Ευρωπαϊκού Κοινοβουλίου, υποστηρίζουν ότι η ανοικτή και εξ αποστάσεως εκπαίδευση παρέχει νέες και αξιολόγες δυνατότητες από πλευράς εμπλουτισμού της εκπαίδευσης και πραγματοποίησης οικονομιών κλίμακας με αυξημένο αντίκτυπο, ιδίως για την προαγωγή της ευρωπαϊκής διάστασης των σπουδών κάθε επιπέδου 7 ότι στα συμπεράσματα του Συμβουλίου και των υπουργών Παιδείας σχετικά με την ανάπτυξη ανοικτής εξ αποστάσεως εκπαίδευσης στην Κοινότητα (12) και σχετικά με τα κριτήρια στον τομέα αυτό (13) αποσαφηνίζονται ο ρόλος και τα κριτήρια της κοινοτικής δράσης 7

14. ότι το Ευρωπαϊκό Συμβούλιο που συνεδρίασε στις Βρυξέλλες στις 10 και 11 Δεκεμβρίου 1993, ενέκρινε, υπό το πρίσμα το «Λευκού Βιβλίου» της Επιτροπής, ένα σχέδιο δράσης σχετικά με την ανάπτυξη, την ανταγωνιστικότητα και την απασχόληση, καλώντας ιδίως τα κράτη μέλη να δώσουν ιδιαίτερη προσοχή στη βελτίωση των συστημάτων εκπαίδευσης και κατάρτισης 7

15. ότι είναι απαραίτητο να ενισχυθούν οι περισσότερο υποσχόμενες πλευρές της συνεργασίας στην εκπαίδευση 7 ότι θα πρέπει ως προς αυτό, να ενθαρρυνθούν διεθνικά σχέδια που συνενώνουν εταίρους από διάφορα κράτη μέλη, που θα αναλαμβάνουν τη μεταφορά καινοτόμων προσεγγίσεων μέσω των ανταλλαγών, σεβόμενοι την πολυμορφία των εκπαιδευτικών συστημάτων και την αρμοδιότητα των κρατών μελών 7

16. ότι, στα πλαίσια του παρόντος προγράμματος «Σωκράτης», θα πρέπει να τηρηθεί η ισότητα ευκαιριών μεταξύ αγοριών και κοριτσιών και μεταξύ ανδρών και γυναικών 7

17. ότι πρέπει να εξασφαλιστεί η όσο το δυνατόν πληρέστερη συμμετοχή των παιδιών και των εφήβων με ειδικές ανάγκες στο παρόν πρόγραμμα «Σωκράτης» 7

18. ότι το Ευρωπαϊκό Κοινοβούλιο εξέδωσε, με την προοπτική του 1993, ψήφισμα σχετικά με την πολιτιστική πολυμορφία και τα προβλήματα σχολικής εκπαίδευσης των παιδιών των μεταναστών στην Ευρωπαϊκή Κοινότητα (14) 7

19. ότι πρέπει να ληφθούν ειδικά μέτρα υπέρ της παιδείας των παιδιών των διακινουμένων εργαζομένων, καθώς και των παιδιών ατόμων που ασκούν πλανόδιο επάγγελμα, των ταξιδιωτών και των τσιγγάνων 7

20. ότι, πρέπει να ληφθούν τα δέοντα μέτρα για την καταπολέμηση του ρατσισμού και της ξενοφοβίας 7

21. ότι το δίκτυο Eurydice πρέπει να αναπτυχθεί και να διαφοροποιηθεί ώστε να ανταποκριθεί στις ποιοτικές και ποσοτικές ανάγκες της Κοινότητας στον τομέα πληροφόρησης στην εκπαίδευση 7

22. ότι η ευρωπαϊκή διάσταση στην παιδεία υπερβαίνει τα σύνορα της Ευρωπαϊκής Ένωσης και ότι πρέπει να αναπτυχθεί συνεργασία με τις συνδεδεμένες ευρωπαϊκές χώρες, και ιδίως με τις χώρες της Κεντρικής και της Ανατολικής Ευρώπης, την Κύπρο και τη Μάλτα 7

23. ότι η Επιτροπή και τα κράτη μέλη πρέπει να μεριμνούν για τη συνεργασία με τους αρμόδιους διεθνείς οργανισμούς, και ιδίως με το Συμβούλιο της Ευρώπης 7

24. ότι η συμφωνία για τον Ευρωπαϊκό Οικονομικό Χώρο (15) προβλέπει αυξημένη συνεργασία στον τομέα της εκπαίδευσης, της κατάρτισης και της νεότητας μεταξύ, αφενός, της Ευρωπαϊκής Κοινότητας και των κρατών μελών της και, αφετέρου, των χωρών της ΕΖΕΣ-ΕΟΧ 7 ότι το άρθρο 4 του πρωτοκόλλου 31 ορίζει ότι οι χώρες της ΕΖΕΣ-ΕΟΧ συμμετέχουν, από την 1η Ιανουαρίου 1995, σε όλα τα ήδη ισχύοντα ή θεσπιζόμενα προγράμματα της Κοινότητας στον τομέα της εκπαίδευσης, της κατάρτισης και της νεότητας,

ΑΠΟΦΑΣΙΖΟΥΝ:

Άρθρο 1

Θέσπιση του προγράμματος κοινοτικής δράσης

«Σωκράτης»

1. Η παρούσα απόφαση θεσπίζει το πρόγραμμα κοινοτικής δράσης «Σωκράτης» ονομαζόμενο στο εξής «πρόγραμμα» για την περίοδο από 1ης Ιανουαρίου 1995 έως 31 Δεκεμβρίου 1999.

Το παρόν πρόγραμμα προορίζεται να συμβάλει στην ανάπτυξη εκπαίδευσης και κατάρτισης υψηλού επιπέδου και ενός ανοικτού ευρωπαϊκού χώρου συνεργασίας σε θέματα εκπαίδευσης.

2. Το παρόν προγράμμα περιλαμβάνει τους ακόλουθους τρεις τομείς δράσεων που αναφέρονται στο παράρτημα:

Κεφάλαιο I - Τριτοβάθμια εκπαίδευση (Erasmus),

Κεφάλαιο II - Σχολική εκπαίδευση (Comenius),

Κεφάλαιο III - Εγκάρσιες δραστηριότητες στους ακόλουθους τομείς:

- γλωσσικές γνώσεις στην Κοινότητα (Lingua),

- ανοικτή και εξ αποστάσεως εκπαίδευση,

- ανταλλαγές πληροφοριών και εμπειριών (συμπεριλαμβανομένων των Eurydice και Arion).

Άρθρο 2

Ορισμοί

1. Για τους σκοπούς του παρόντος προγράμματος, νοούνται ως:

- «πανεπιστήμιο»: όλοι οι τύποι ιδρυμάτων τριτοβάθμιας εκπαίδευσης που μεταδίδουν γνώσεις ή απονέμουν τίτλους αυτού του επιπέδου, οποιαδήποτε και αν είναι η αντίστοιχη ονομασία τους στα κράτη μέλη,

- «σχολικό ίδρυμα»: όλοι οι τύποι ιδρυμάτων σχολικής εκπαίδευσης, οποιαδήποτε κι αν είναι η διδασκαλία, γενική, επαγγελματική ή τεχνική, και, κατ' εξαίρεση, τα μη σχολικά ιδρύματα μαθητείας όσον αφορά την προώθηση μέτρων, ιδίως ανταλλαγών μαθητών, στα πλαίσια σχεδίων γλωσσικής εκπαίδευσης,

- «διδάσκων εκπαιδευτικό προσωπικό»: τα πρόσωπα τα οποία, λόγω των καθηκόντων τους, λαμβάνουν μέρους άμεσα στην εκπαιδευτική διαδικασία στα κράτη μέλη, ανάλογα με την οργάνωση του αντίστοιχου εκπαιδευτικού τους συστήματος,

- «σπουδαστής»: τα πρόσωπα που είναι εγγεγραμμένα στα πανεπιστήμια, οποιοσδήποτε και αν είναι ο τομέας σπουδών, για να παρακολουθήσουν τριτοβάθμιες σπουδές προς απόκτηση αναγνωρισμένου τίτλου ή πτυχίου κύκλου σπουδών, συμπεριλαμβανομένου του διδακτορικού τίτλου,

- «μαθητής»: τα πρόσωπα τα οποία είναι εγγεγραμμένα προς τούτο σε σχολικό ίδρυμα,

- «ανοικτή και εξ αποστάσεως εκπαίδευση»: κάθε ελαστικής μορφής διδασκαλίας είτε περιλαμβάνει τη χρησιμοποίηση τεχνολογιών και υπηρεσιών πληροφόρησης και επικοινωνίας είτε όχι.

2. Κάθε κράτος μέλος καθορίζει τον κατάλογο των τύπων πανεπιστημίων, σχολικών ιδρυμάτων και άλλων εκπαιδευτικών ιδρυμάτων τα οποία αφορά το παρόν πρόγραμμα.

Άρθρο 3

Στόχοι

Το παρόν πρόγραμμα ενθαρρύνει τη συνεργασία μεταξύ των κρατών μελών στον τομέα της παιδείας. Υποστηρίζει και συμπληρώνει τη δράση τους, σεβόμενο ταυτόχρονα πλήρως την αρμοδιότητά τους για το περιεχόμενο της διδασκαλίας και την οργάνωση του εκπαιδευτικού συστήματος, καθώς και την πολιτιστική και γλωσσική τους πολυμορφία.

Για το σκόπο αυτό και προκειμένου να συμβάλει στην ανάπτυξη παιδείας υψηλού επιπεδού περιλαμβάνει τους ακόλουθους ειδικούς στόχους:

α) ανάπτυξη της ευρωπαϊκής διάστασης στις σπουδές όλων των επιπέδων, ώστε να παγιωθεί το πνεύμα του ευρωπαίου πολίτη, βασιζόμενο στην πολιτιστική κληρονομιά των κρατών μελών 7

β) προώθηση της ποσοτικής και ποιοτικής βελτίωσης της γνώσης των γλωσσών της Ευρωπαϊκής Ένωσης, ιδίως των λιγότερο διαδεδεμένων και των λιγότερο διδασκομένων γλωσσών της Ευρωπαϊκής Ένωσης, ώστε να ενισχυθεί η κατανόηση και η αλληλεγγύη μεταξύ των λαών που απαρτίζουν την Ευρωπαϊκή Ένωση 7

γ) προώθηση, στα κράτη μέλη, της ευρείας και εντατικής συνεργασίας μεταξύ ιδρυμάτων όλων των επιπέδων διδασκαλίας, ώστε να αξιοποιείται το πνευματικό και παιδαγωγικό δυναμικό τους 7

δ) ενθάρρυνση της κινητικότητας των διδασκόντων, προκειμένου νο δοθεί η ευρωπαϊκή διάσταση στις σπουδές και να υπάρξει συμβολή στην ποιοτική βελτίωση των γνώσεών τους 7

ε) ενθάρρυνση της κινητικότητας των σπουδαστών με το να τους επιτρέπεται να πραγματοποιούν ένα μέρος των σπουδών τους σε άλλο κράτος μέλος, προκειμένου να εδραιωθεί η ευρωπαϊκή διάσταση στην εκπαίδευση 7

ζ) ενθάρρυνση των σχέσεων μεταξύ μαθητών στο επίπεδο της Ευρωπαϊκής Ένωσης, με παράλληλη προώθηση της ευρωπαϊκής διάστασης στην παιδεία τους 7

η) ενθάρρυνση της ακαδημαϊκής αναγνώρισης των διπλωμάτων των περιόδων σπουδών και απόκτησης άλλων προσόντων, με σκοπό τη διευκόλυνση της ανάπτυξης ενός ανοικτού ευρωπαϊκού χώρου συνεργασίας στον τομέα της εκπαίδευσης 7

θ) ενθάρρυνση της ανοικτής και εξ αποστάσεως εκπαίδευσης στα πλαίσια των δραστηριοτήτων του παρόντος προγράμματος 7

ι) προώθηση των ανταλλαγών πληροφοριών και εμπειριών, ώστε η ποικιλία και οι ιδιομορφίες των εκπαιδευτικών συστημάτων στα κράτη μέλη να καταστούν πηγές εμπλουτισμού και αμοιβαίας ενθάρρυνσης.

Άρθρο 4

Η επιτροπή

1. Η Επιτροπή επικουρείται από μια επιτροπή, που απαρτίζεται από δύο μέλη τα οποία ορίζει κάθε κράτος μέλος και προεδρεύεται από τον αντιπρόσωπο της Επιτροπής, η οποία εφεξής αποκαλείται «επιτροπή». Τα μέλη της επιτροπής μπορούν να επικουρούνται από εμπειρογνώμονες ή συμβούλους.

2. α) Η επιτροπή επικουρείται από δύο υποεπιτροπές, στους τομείς της τριτοβάθμιας εκπαίδευσης και της σχολικής εκπαίδευσης. Οι υποεπιτροπές απαρτίζονται από δύο αντιπροσώπους ανά κράτος μέλος, ανάλογα με το εκάστοτε αντικείμενο.

Η επιτροπή εξασφαλίζει το συντονισμό ανάμεσα στις υποεπιτροπές. Ειδικά ζητήματα μπορούν να παραπέμπονται στις υποεπιτροπές για τελική απόφαση.

β) Η επιτροπή μπορεί επίσης να συγκροτεί ομάδες εργασίας για ορισμένα ειδικά θέματα, ίδιως δε για την εκμάθηση γλωσσών.

3. Ο αντιπρόσωπος της Επιτροπής υποβάλλει στην επιτροπή σχέδια μέτρων που αφορούν:

α) τις προτεραιότητες και τους γενικούς προσανατολισμούς των κοινοτικών μέτρων που περιγράφονται στο παράρτημα και το απορρέον ετήσιο πρόγραμμα εργασίας, καθώς και την εσωτερική κατανομή του προγράμματος 7

β) την οικονομική ενίσχυση που θα δοθεί από την Κοινότητα (ποσά, διάρκεια, κατανομή και δικαιούχοι) 7

γ) τον τρόπο παρακολούθησης, αξιολόγησης, διάδοσης και μεταφοράς των αποτελεσμάτων 7

δ) τα κριτήρια επιλογής για τους διαφόρους τύπους σχεδίων που περιγράφονται στο παράρτημα, συμπεριλαμβανομένων των σχεδίων σύμπραξης.

4. Η επιτροπή διατυπώνει τη γνώμη της σχετικά με τα σχέδια μέτρων που αναφέρονται στην παράγραφο 3 εντός προθεσμίας την οποία μπορεί να καθορίζει ο πρόεδρος ανάλογα με το επείγον του συγκεκριμένου θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων τις οποίες καλείται να λάβει το Συμβούλιο επί προτάσεως της Επιτροπής. Κατά τις ψηφοφορίες στα πλαίσια κάθε επιτροπής, οι ψήφοι των αντιπροσώπων των κρατών μελών σταθμίζονται όπως ορίζεται στο εν λόγω άρθρο. Ο πρόεδρος δεν συμμετέχει στη ψηφοφορία.

Η Επιτροπή λαμβάνει μέτρα τα οποία είναι αμέσου εφαρμογής. Ωστόσω, εάν τα μέτρα δεν είναι σύμφωνα προς τη γνώμη της επιτροπής, η Επιτροπή τα γνωστοποιεί αμέσως στο Συμβούλιο.

Στην περίπτωση αυτή, η Επιτροπή αναστέλλει την εφαρμογή των μέτρων που έχει αποφασίσει επί δύο μήνες από την ημερομηνία της γνωστοποίησης.

Το Συμβούλιο μπορεί με ειδική πλειοψηφία, να λάβει διαφορετική απόφαση, εντός της προθεσμίας που προβλέπεται στο προηγούμενο εδάφιο.

5. Η Επιτροπή μπορεί εξάλλου, να ζητήσει τη γνώμη της επιτροπής σχετικά με οποιοδήποτε άλλο θέμα που αφορά την εφαρμογή του παρόντος προγράμματος, ιδίως στις περιπτώσεις που προβλέπονται στο άρθρο 5.

Ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή διατυπώνει τη γνώμη της ως προς το σχέδιο αυτό εντός προθεσμίας την οποία μπορεί να καθορίζει ο πρόεδρος ανάλογα με το επείγον του συγκεκριμένου θέματος, ενδεχομένως προβαίνοντας σε ψηφοφορία.

Η γνώμη της επιτροπής καταχωρείται στα πρακτικά 7 εξάλλου κάθε κράτος μέλος δικαιούται να ζητά την καταχώρηση της θέσης του σ' αυτά τα πρακτικά.

Η Επιτροπή λαμβάνει υπόψη της στο μεγαλύτερο βαθμό τη γνώμη που διατύπωσε η επιτροπή και την πληροφορεί σχετικά με τον τρόπο με τον οποίο έλαβε υπόψη της τη γνώμη αυτή.

6. Η επιτροπή καταρτίζει τον εσωτερικό της κανονισμό.

7. Η επιτροπή προβαίνει σε τακτική και διαρθρωμένη συνεργασία με την επιτροπή που έχει συσταθεί στα πλαίσια του προγράμματος δράσης για την εφαρμογή πολιτικής επαγγελματικής κατάρτισης της Ευρωπαϊκής Κοινότητας (Leonardo Da Vinci).

8. Προκειμένου να εξασφαλισθεί η συνοχή του παρόντος προγράμματος με άλλα μέτρα που αναφέρονται στο άρθρο 6, Επιτροπή ενημερώνει τακτικά την επιτροπή σχετικά με τις πρωτοβουλίες στον τομέα της γενικής εκπαίδευσης και της επαγγελματικής κατάρτισης.

Άρθρο 5

Εφαρμογή και διαδικασία επιλογής

1. Η Επιτροπή εξασφαλίζει την εφαρμογή του προγράμματος σύμφωνα με το παράρτημα. Η Επιτροπή διαβουλεύεται με τους κοινωνικούς εταίρους και τις αρμόδιες σε θέματα εκπαίδευσης ενώσεις οι οποίες λειτουργούν σε ευρωπαϊκό επίπεδο και ενημερώνει την επιτροπή για τη γνώμη τους. Η Επιτροπή μεριμνά επίσης ώστε το Ευρωπαϊκό Κοινοβούλιο να τηρείται πλήρως ενήμερο της εφαρμογής του παρόντος προγράμματος.

2. Η Επιτροπή λαμβάνει τα μέτρα που επιτρέπουν να εξασφαλιστεί η κατάλληλη μετάβαση μεταξύ των δράσεων που αναπτύσσονται στο πλαίσιο των προγραμμάτων Erasmus και Lingua, καθώς και αλλών διεξαγομένων δράσεων και των δράσεων που να εφαρμοστούν στα πλαίσια του παρόντος προγράμματος.

3. Τα κράτη μέλη θεσπίζουν τις αναγκαίες διατάξεις για να εξασφαλιστεί ο συντονισμός και η οργάνωση, σε εθνικό επίπεδο, της εφαρμογής του προγράμματος «Σωκράτης», προβλέποντας ιδίως τις κατάλληλες δομές και τους κατάλληλους μηχανισμούς σε εθνικό επίπεδο.

4. Οι λεπτομέρειες πρότασης και επιλογής των σχεδίων που αναφέρονται στο παράρτημα είναι οι ακόλουθες:

α) οι αιτήσεις οικονομικής στήριξης για τα σχέδια του κεφαλαίου I δράση 1 διαβιβάζονται στην Επιτροπή. Η Επιτροπή ενημερώνει τις δομές που ορίζονται από τα κράτη μέλη σχετικά με τις αιτήσεις αυτές. Πριν λάβει οριστική απόφαση, η Επιτροπή υποβάλλει, προς γνωμοδότηση, στην επιτροπή την πρόταση η οποία βασίζεται στα αποτελέσματα της επιλογής.

Οι υποτροφίες κινητικότητας οι οποίες προβλέπονται στο κεφάλαιο I δράση 2 στους σπουδαστές που συμμετέχουν στα σχέδια που επιλέγονται στα πλαίσια της δράσης 1 χορηγούνται από τους εθνικούς φορείς που προβλέπονται στη δράση 2 7

β) οι αιτήσεις οικονομικής στήριξης για τα σχέδια που προβλέπονται στις θεωρούμενες ως αποκεντρωμένες δράσεις των κεφαλαίων II και III [κεφάλαιο II δράση 1 και δράση 3 7 κεφάλαιο III δράση 1 σημείο 2 στοιχεία β), γ) και ε) και δράση 3 σημείο 3] υποβάλλονται στις δομές τις οποίες ορίζουν τα κράτη μέλη. Οι δομές αυτές επιλέγουν και χορηγούν κοινοτική οικονομική στήριξη στα σχέδια που επιλέγονται σύμφωνα με τους γενικούς προσανατολισμούς που ορίζονται σύμφωνα με το άρθρο 4 7

γ) οι αιτήσεις οικονομικής στήριξης για τα σχέδια που αναφέρονται στις θεωρούμενες ως συγκεντρωτικές δράσεις του κεφαλαίου II δράση 2 υποβάλλονται από τους συντονιστές των σχεδίων στις δομές τις οποίες ορίζουν τα κράτη μέλη. Οι δομές αυτές διαβιβάζουν τις εγκεκριμένες αιτήσεις στην Επιτροπή για την τελική απόφαση, μετά από γνωμοδότηση της επιτροπής 7

δ) οι αιτήσεις οικονομικής στήριξης για τα σχέδια που αναφέρονται στις θεωρούμενες ως αποκεντρωμένες δράσεις του κεφαλαίου III [δράση 1 σημείο 2 στοιχεία α) και δ)], δράση 2 και δράση 3, εκτός από το σημείο 3, υποβάλλονται από τους συντονιστές των σχεδίων στην Επιτροπή και στις δομές τις οποίες ορίζουν τα κράτη μέλη. Αυτές γνωστοποιούν τη γνώμη τους στην Επιτροπή. Οι αποφάσεις για την οικονομική στήριξη των σχεδίων λαμβάνονται από την Επιτροπή ύστερα από διαβούλευση με τα οικεία κράτη μέλη και γνωμοδότηση της επιτροπής.

Άρθρο 6

Συνοχή

1. Η Επιτροπή εξασφαλίζει σε σύμπραξη με τα κράτη μέλη, τη συνολική συνοχή μεταξύ του παρόντος προγράμματος και των άλλων κοινοτικών δράσεων, και ιδίως το πρόγραμμα Leonardo Da Vinci.

2. Η Επιτροπή φροντίζει, από κοινού με τα κράτη μέλη, να ενθαρρύνει το συντονισμό δραστηριοτήτων μεταξύ του παρόντος προγράμματος και του τετάρτου προγράμματος-πλαισίου επί των δράσεων της Ευρωπαϊκής Κοινότητας στον τομέα της έρευνας και τεχνολογικής ανάπτυξης και επίδειξης (1994-1998) (16).

Άρθρο 7

Προϋπολογισμός

1. Το ποσό που κρίνεται αναγκαίο για την εκτέλεση του παρόντος προγράμματος, για την περίοδο που αναφέρεται στο άρθρο 1, ανέρχεται σε 760 εκατομμύρια Ecu.

2. Τα ετήσια κονδύλια που είναι αναγκαία για να καλυφθεί η κοινοτική συνεισφορά στα μέτρα που προβλέπονται από το παρόν πρόγραμμα καθορίζονται με την ετήσια διαδικασία του προϋπολογισμού σύμφωνα με τις τρέχουσες δημοσιονομικές προοπτικές.

Άρθρο 8

Παρακολούθηση και αξιολόγηση

1. Η Επιτροπή εξασφαλίζει σε σύμπραξη με τα κράτη μέλη, την παρακολούθηση και την περιοδική αξιολόγηση του παρόντος προγράμματος, με σκοπό, ενδεχομένως, την αναπροσαρμογή τους σε συνάρτηση με τις ανάγκες που παρουσιάζονται κατά τη διάρκεια της εκτέλεσης.

Τα αποτελέσματα των κοινοτικών μέτρων αποτελούν το αντικείμενο περιοδικών εξωτερικών αξιολογήσεων, βάσει των στόχων που αναφέρονται στο άρθρο 3, και τα συμπεράσματά τους ανακοινώνται στην επιτροπή καθώς και στο Ευρωπαϊκό Κοινοβούλιο και το Συμβούλιο.

2. Η Επιτροπή υποβάλλει στο Ευρωπαϊκό Κοινοβούλιο το Συμβούλιο, την Οικονομική και Κοινωνική Επιτροπή και την Επιτροπή των Περιφερειών, το αργότερο στις 30 Σεπτεμβρίου 1998, ενδιάμεση έκθεση για την εναρκτήρια φάση, και το αργότερο στις 30 Σεπτεμβρίου 2000, τελική έκθεση για την εφαρμογή του παρόντος προγράμματος.

. . ., . . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 66 της 3. 3. 1994, σ. 3 και ΕΕ αριθ. C 64 της 16. 6. 1994, σ. 8.

(2) Γνώμη που διατυπώθηκε στις 27 Απριλίου 1994 (δεν έχει ακόμα δημοσιευθεί στην Επίσημη Εφημερίδα).

(3) Γνώμη που διατυπώθηκε στις 31 Μαΐου 1994 (δεν έχει ακόμα δημοσιευθεί στην Επίσημη Εφημερίδα).

(4) Γνώμη του Ευρωπαϊκού Κοινοβουλίου της 22ας Απριλίου 1994 (δεν έχει ακόμα δημοσιευθεί στην Επίσημη Εφημερίδα), κοινή θέση του Συμβουλίου της . . . (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(5) ΕΕ αριθ. L 166 της 25. 6. 1987, σ. 20. Απόφαση όπως τροποποιήθηκε από την απόφαση 89/663/ΕΟΚ (ΕΕ αριθ. L 395 της 30. 12. 1989, σ. 23).

(6) ΕΕ αριθ. L 239 της 16. 8. 1989, σ. 24.

(7) ΕΕ αριθ. L . . .

(8) ΕΕ αριθ. C 255 της 20. 9. 1993, σ. 161.

(9) ΕΕ αριθ. C 177 της 6. 7. 1988, σ. 5.

(10) ΕΕ αριθ. C 48 της 25. 2. 1991, σ. 216.

(11) ΕΕ αριθ. C 150 της 15. 6. 1992, σ. 366.

(12) ΕΕ αριθ. C 151 της 14. 6. 1992, σ. 3.

(13) ΕΕ αριθ. C 336 της 19. 12. 1992, σ. 6.

(14) ΕΕ αριθ. C 42 της 15. 2. 1993, σ. 187.

(15) ΕΕ αριθ. L 1 της 3. 1. 1994, σ. 3.

(16) ΕΕ αριθ. L 126 της 18. 5. 1994, σ. 1.

ΠΑΡΑΡΤΗΜΑ

Το πρόγραμμα «Σωκράτης» έχει στόχο να υποστηρίξει τις διακρατικές δράσεις που προβλέπονται στα διάφορα κεφάλαια του προγράμματος.

ΚΕΦΑΛΑΙΟ I ΤΡΙΤΟΒΑΘΜΙΑ ΕΚΠΑΙΔΕΥΣΗ (Erasmus)

Το παρόν κεφάλαιο περιλαμβάνει τις ακόλουθες δύο δράσεις

- δράση 1: προώθηση της ευρωπαϊκής διάστασης στα πανεπιστήμια,

- δράση 2: ενθάρρυνση της κινητικότητας των σπουδαστών και χρηματοδότηση των υποτροφιών Erasmus.

Οι πόροι που θα αναληφθούν στα πλαίσια του Erasmus δεν είναι λιγότεροι του 55 % του συνολικού ποσού που θα διατεθεί για το πρόγραμμα «Σωκράτης».

Η επιλογή των σχεδίων που αναφέρονται στο παρόν κεφάλαιο πραγματοποιείται σύμφωνα με τη διαδικασία του άρθρου 5 της απόφασης.

Δράση 1

Προώθηση της ευρωπαϊκής διάστασης στα πανεπιστήμια

Η Κοινότητα, βασιζόμενη στην εμπειρία από την εφαρμογή των προγραμμάτων Erasmus και Lingua, θα ενθαρρύνει τη διακρατική συνεργασία μεταξύ των πανεπιστημίων, και ιδίως την ανάπτυξη διαπανεπιστημιακών προγραμμάτων συνεργασίας (ΔΠΣ), με στόχο την προοδευτική ενδυνάμωση της ευρωπαϊκής διάστασης στην τριτοβάθμια εκπαίδευση.

Α. Διαπανεπιστημιακή συνεργασία

Η Κοινότητα θα μπορεί να χορηγεί οικονομική ενίσχυση στα μέτρα που θεσπίζονται για τις ακόλουθες δραστηριότητες:

- στα πλαίσια των ΔΠΣ:

α) κινητικότητα των σπουδαστών, με σκοπό να δοθεί στους σπουδαστές ενός πανεπιστημίου η δυνατότητα να πραγματοποιούν σε άλλο κράτος μέλος μια περίοδο σπουδών, ενδεχομένως συνοδευόμενη από πρακτική εξάσκηση, πλήρως αναγνωρισμένη, ως αναπόσπαστο μέρος του διπλώματός τους ή των ακαδημαϊκών τους προσόντων 7

β) προώθηση του συστήματος ECTS (μονάδες κατοχύρωσης μαθημάτων), χωρίς να θίγονται τα τυχόν υπάρχοντα παρόμοια συστήματα 7

γ) ανάπτυξη από κοινού προγραμμάτων τριτοβάθμιων σπουδών αρχικού ή προχωρημένου επιπέδου, με σκοπό τη διευκόλυνση της ακαδημαϊκής αναγνώρισης και τη συμβολή, μέσω ανταλλαγής εμπειριών, στη διαδικασία καινοτομίας και βελτίωσης της ποιότητας της εκπαίδευσης σε κοινοτική κλίμακα 7

δ) κινητικότητα διδασκόντων για την παροχή μαθημάτων που αποτελούν αναπόσπαστο μέρος του προγράμματος σπουδών σε άλλα κράτη μέλη 7

ε) εντατικά προγράμματα διδασκαλίας μικρής διάρκειας που απευθύνονται σε σπουδαστές προερχόμενους από διάφορα κράτη μέλη, και ιδίως στους τομείς σπουδών για τους οποίους δεν ενδείκνυται μακροχρόνια διαμονή στο εξωτερικό.

- εκτός των ΔΠΣ:

ζ) επισκέψεις μελέτης για την προπαρασκευή της συνεργασίας που μπορούν να πραγματοποιούνται επίσης:

- από το διδακτικό προσωπικό,

- από το διοικητικό προσωπικό των πανεπιστημίων,

καθώς και, ενδεχομένως,

- από τους σπουδαστές που συμμετέχουν στην προπαρασκευή των σχεδίων συνεργασίας.

Β. Άλλες δραστηριότητες για την προώθηση της ευρωπαϊκής διάστασης στο πανεπιστήμιο

1. Η Κοινότητα θα ενθαρρύνει τα πανεπιστήμια να αναπτύξουν διακρατικές δραστηριότητες που αποβλέπουν στην εισαγωγή ευρωπαϊκής διάστασης σε όλους τους τομείς σπουδών υπέρ του συνόλου του σπουδαστικού πληθυσμού. Μπορεί να χορηγείται κοινοτική ενίσχυση στις ακόλουθες δραστηριότητες:

α) εισαγωγή, στα προγράμματα σπουδών, υλικού που συμβάλλει στην κατανόηση των πολιτισμικών, καλλιτεχνικών, πολιτικών, οικονομικών ή κοινωνικών χαρακτηριστικών των άλλων κρατών μελών, καθώς και στοιχείων σχετικά με την ευρωπαϊκή ολοκλήρωση, ιδίως μέσω της δημιουργίας πολυκλαδικών ή διακλαδικών κύκλων μαθημάτων 7

β) εκμάθηση των γλωσσών της Ευρωπαϊκής Ένωσης, και ιδίως των λιγότερο διαδεδομένων και των λιγότερο διδασκομένων γλωσσών, ως αναπόσπαστο μέρος των σπουδών, καθώς και χρήση των νέων εκπαιδευτικών τεχνολογιών 7

γ) εισαγωγή υλικού, όπως αυτό που περιγράφεται στο στοιχείο α), με χρησιμοποίηση των μέσων της εξ αποστάσεως εκπαίδευσης.

2. Οικονομική ενίσχυση μπορεί, επίσης, να χορηγείται σε ομάδες πανεπιστημίων, που προτίθενται να αναπτύξουν από κοινού ορισμένες από τις δραστηριότητες που αναφέρονται στο σημείο 1, σε συνεργασία με τις τοπικές αρχές ή με κατάλληλους παράγοντες του οικονομικού και κοινωνικού τομέα.

Γ. Θεσμικές συμβάσεις

Τα πανεπιστήμια που συμμετέχουν σε διαπανεπιστημιακά προγράμματα συνεργασίας ή σε άλλες δραστηριότητες που αναφέρονται στο σημείο Β, μπορούν να συνάπτουν «θεσμική σύμβαση» με την Επιτροπή, η οποία θα καλύπτει το σύνολο των δραστηριοτήτων που είναι επιλέξιμες για κοινοτική βοήθεια. Η κοινοτική οικονομική ενίσχυση θα καλύπτει περίοδο 3 ετών κατ' ανώτατο όριο σε μια πρώτη φάση, με την επιφύλαξη περιοδικής επανεξέτασης των αποτελεσμάτων τουλάχιστον μια φορά το χρόνο.

Δ. Πανεπιστημιακά σχέδια συνεργασίας σε θέματα κοινού ενδιαφέροντος

1. Η Κοινότητα θα υποστηρίξει σχέδια που επιτρέπουν στα πανεπιστήμια που ενδεχομένως συνδέονται στα πλαίσια δικτύων να συνεργάζονται επί θεμάτων κοινού ενδιαφέροντος. Η συνεργασία αυτή πρέπει να διευκολύνει τη διάδοση εμπειριών και γνώσεων, να δημιουργεί προβληματισμό σχετικά με ποιοτικά θέματα και καινοτομίες της τριτοβάθμιας εκπαίδευσης, να βελτιώνει τις παιδαγωγικές μεθόδους, να επιτρέπει τη σύγκριση των κύκλων σπουδών και να προωθεί την ανάπτυξη κοινών προγραμμάτων και ειδικευμένων μαθημάτων, ιδίως για θέματα τα οποία εμφανίζονται λιγότερο στα διαπανεπιστημιακά προγράμματα συνεργασίας.

2. Ένα από τα συμμετέχοντα πανεπιστήμια μπορεί να αναλάβει τον συντονισμό των εργασιών στα πλαίσια κάθε σχεδίου.

Δράση 2

Ενθάρρυνση της κινητικότητας των σπουδαστών και χρηματοδότηση υποτροφιών Erasmus

1. Για να μπορούν να επωφεληθούν πλήρως οι σπουδαστές από τις περιόδους σπουδών στο εξωτερικό, πρέπει να πληρούνται οι ακόλουθες προϋποθέσεις:

α) οι σπουδές στο εξωτερικό απαιτούν πλήρες ωράριο και καλύπτουν μια σημαντική περίοδο σπουδών (τουλάχιστον τρεις μήνες ή ένα ακαδημαϊκό τρίμηνο, και το πολύ ένα έτος) 7

β) οι σπουδές που πραγματοποιούνται σε άλλα κράτη μέλη αναγνωρίζονται πλήρως από τα πανεπιστήμια καταγωγής 7

γ) οι σπουδαστές γνωρίζουν επαρκώς τη γλώσσα στην οποία διδάσκονται τα μαθήματα στα πανεπιστήμια υποδοχής 7

δ) τα πανεπιστήμια υποδοχής δεν απαιτούν καταβολή τελών εγγραφής από τους σπουδαστές που συμμετέχουν σε προγράμματα κινητικότητας και μεριμνούν για τη διευκόλυνση της υποδοχής των σπουδαστών 7

ε) υποτροφίες κινητικότητας δεν χορηγούνται σε πρωτοετείς σπουδαστές.

Η Κοινότητα θα εξακολουθήσει την ανάπτυξη συστήματος άμεσων οικονομικών ενισχύσεων στους σπουδαστές οι οποίοι συμπληρώνουν περίοδο σπουδών σε άλλο κράτος μέλος, καθώς και δραστηριότητες που συνδέονται με την προπαρασκευή τους (μαθήματα γλωσσών, ειδικότερα όσον αφορά τις λιγότερο διαδεδομένες και τις λιγότερο διδασκόμενες γλώσσες της Ευρωπαϊκής Ένωσης, κοινωνικοπολιτικές γνώσεις για το κράτος μέλος υποδοχής, εντατικά μαθήματα, κ.λπ.).

2. Τα κοινοτικά κεφάλαια που προορίζονται για τη συνεισφορά στις υποτροφίες κινητικότητας σπουδαστών θα κατανέμονται μεταξύ των κρατών μελών κατά τον ακόλουθο τρόπο:

α) ανάλογα με τις δημοσιονομικές δυνατότητες, θα χορηγείται σε κάθε κράτος μέλος ένα ελάχιστο ποσό 200 000 Ecu 7

β) το υπόλοιπο θα χορηγείται στα διάφορα κράτη μέλη σε συνάρτηση:

i) με το συνολικό αριθμό σπουδαστών που φοιτούν στα πανεπιστήμια,

ii) με το συνολικό αριθμό των νέων 18 έως 25 ετών στα διάφορα κράτη μέλη,

iii) με τη διαφορά μεταξύ του κράτους ζωής στο κράτος μέλος καταγωγής και εκείνου στο κράτος μέλος υποδοχής,

iv) με το μέσο κόστος του ταξιδιού μεταξύ του κράτους μέλους καταγωγής και του κράτους μέλους υποδοχής.

Εξάλλου, η Επιτροπή θα λαμβάνει τα αναγκαία μέτρα για να ενθαρρύνεται η ισόρροπη συμμετοχή μεταξύ των διαφόρων μαθημάτων και περιφερειών, προκειμένου να λαμβάνονται υπόψη οι ροές σπουδαστών και να διευθετούνται ορισμένα ειδικά προβλήματα, ιδίως η χρηματοδότηση ορισμένων υποστροφιών τις οποίες, λόγω της δομής των προγραμμάτων σπουδών, δεν μπορούν να διαχειρίζονται οι αρμόδιες αρχές που αναφέρονται στο σημείο 3. Το μέρος που θα διατίθεται σε αυτά τα μέτρα δεν θα μπορεί να υπερβαίνει το 5 % του ετήσιου προϋπολογισμού που προβλέπεται για τις υποτροφίες σπουδαστών.

3. Τα κοινοτικά κεφάλαια που κατανέμονται κατά τον τρόπο που αναφέρεται στο σημείο 2 και προορίζονται για υποτροφίες σπουδαστών θα τα διαχειρίζονται οι εθνικές αρχές χορήγησης υποτροφιών που καθορίζονται από όλα τα κράτη μέλη. Οι αρχές αυτές εξασφαλίζουν το συντονισμό με τα εθνικά συστήματα υποτροφιών/σπουδαστικών δανείων ή με άλλους οικονομικούς πόρους που έχουν ως στόχο την ενθάρρυνση της κινητικότητας των σπουδαστών. Οι αρχές αυτές μπορούν να αναλαμβάνουν, σε συνεργασία με την Επιτροπή, προωτοβουλίες που αποβλέπουν στην προώθηση της ισόρροπης συμμετοχής των πανεπιστημίων ή των σχολών σε εθνικό ή περιφερειακό επίπεδο, με τη διάδοση πληροφοριών και με δράσεις ευαισθητοποίησης.

4. Οι κοινοτικές υποτροφίες έχουν ως στόχο τη μερική αντιστάθμιση των πρόσθετων δαπανών που οφείλονται στην κινητικότητα, δηλαδή των δαπανών ταξιδιού, της ενδεχόμενης γλωσσικής προετοιμασίας και του υψηλότερου κόστους ζωής στο κράτος μέλος υποδοχής. Το ανώτατο ποσό αυτών των υποτροφιών δεν μπορεί να υπερβαίνει τα 5 000 Ecu ανά σπουδαστή για μέγιστη διαμονή 12 μηνών στο εξωτερικό.

5. Θα παρέχεται προτεραιότητα στους σπουδαστές που παρακολουθούν μαθήματα στο πλαίσιο των δραστηριοτήτων που υποστηρίζονται βάσει της δράσης 1. Θα μπορούν κατ' εξαίρεση να χορηγούνται υποτροφίες και σε άλλους σπουδαστές «free movers» που παρακολουθούν μαθήματα για τα οποία θεσπίζονται ιδιαίτερες διατάξεις εκτός των ΔΠΣ, με την προϋποθέση ότι πληρούν τα κριτήρια επιλεξιμότητας που αναφέρονται στο σημείο 1 της παρούσας δράσης.

6. Κατά τη χογήγηση των υποτροφιών, πρέπει να λαμβάνεται υπόψη η αρχή της ισότητας των ευκαιριών μεταξύ ανδρών και γυναικών. Οι συγκεκριμένες ανάγκες των σπουδαστών με ειδικές ανάγκες θα πρέπει να λαμβάνονται υπόψη κατά τον καθορισμό του ποσού των υποτροφιών.

7. Λόγω του ότι η συνεισφορά της Κοινότητας στο κόστος κινητικότητας των σπουδαστών είναι μόνο μερική, τα κράτη μέλη καλούνται να συμμετάσχουν στην απαιτούμενη προσπάθεια. Προς τούτο, οι υποτροφίες ή τα δάνεια που διακαιούνται οι σπουδαστές στο κράτος μέλος τους θα εξακολουθούν να τους καταβάλλονται κατά τη διάρκεια της περιόδου σπουδών που πραγματοποιούν στο κράτος μέλος υποδοχής.

ΚΕΦΑΛΑΙΟ II ΣΧΟΛΙΚΗ ΕΚΠΑΙΔΕΥΣΗ (Comenius)

1. Το παρόν κεφάλαιο περιλαμβάνει τις ακόλουθες τρεις δράσεις, που αποβλέπουν στην ενθάρρυνση:

- δράση 1: των συμπράξεων μεταξύ των σχολικών ιδρυμάτων,

- δράση 2: της σχολικής φοίτησης των παιδιών των διακινουμένων εργαζομένων, καθώς και των παιδιών των προσώπων που ασκούν πλανόδια επαγγέλματα, των ταξιδιωτών και των τσιγγάνων 7 της διαπολιτισμικής εκπαίδευσης,

- δράση 3: του εκσυγχρονισμού και της βελτίωσης των γνώσεων του εκπαιδευτικού προσωπικού.

Οι δράσεις αυτές στηρίζονται στην πείρα που έχει αποκτηθεί από την εφαρμογή του προγράμματος Lingua καθώς και από τα κείμενα που ενέκριναν το Συμβούλιο και οι υπουργοί Παιδείας, συνελθόντες στα πλαίσια του Συμβουλίου, όσον αφορά την κοινοτική συνεργασία στον τομέα της εκπαίδευσης, στην οποία συμπεριλαμβάνονται τα πρότυπα σχέδια που εφαρμόζονται στον τομέα της πρωτοβάθμιας και δευτεροβάθμιας εκπαίδευσης, τη σχολική φοίτηση των παιδιών των διακινουμένων εργαζομένων, καθώς και των παιδιών των προσώπων που ασκούν πλανόδια επαγγέλματα, των ταξιδιωτών και των τσιγγάνων, και την ανταλλαγή διδασκόντων.

Οι πόροι που θα αναληφθούν στα πλαίσια της σχολικής εκπαίδευσης δεν θα είναι λιγότεροι από το 10 % του συνολικού ποσού που θα διατεθεί για το πρόγραμμα «Σωκράτης».

2. Η κοινοτική χρηματοδότηση που προορίζεται για τη συνεισφορά στην ανάπτυξη των δραστηριοτήτων που προβλέπονται στις δράσεις 1 και 3 θα κατανεμηθεί μεταξύ των κρατών μελών με τον ακόλουθο τρόπο:

α) σύμφωνα με τις δημοσιονομικές δυνατότητες, θα χορηγείται σε κάθε κράτος μέλος ένα ελάχιστο ποσό 200 000 Ecu 7

β) το υπόλοιπο θα χορηγείται στα διάφορα κράτη μέλη σε συνάρτηση με:

i) το συνολικό αριθμό των μαθητών που φοιτούν στα σχολικά ιδρύματα,

ii) τον αριθμό των σχολικών ιδρυμάτων,

iii) τον αριθμό των διδασκόντων,

iv) το ακαθάριστο εσωτερικό προϊόν ανά κάτοικο,

v) το μέσο κόστος του ταξιδιού μεταξύ του κράτους μέλους καταγωγής και του κράτους μέλους υποδοχής.

3. Η επιλογή των σχεδίων που αναφέρονται στο παρόν κεφάλαιο πραγματοποιείται σύμφωνα με τη διαδικασία που προβλέπεται στο άρθρο 5 της απόφασης.

4. Η Επιτροπή, σε συνεργασία με τα κράτη μέλη, θα λαμβάνει τα αναγκαία μέτρα για να ενθαρρύνεται η ισόρροπη συμμετοχή των σχολικών ιδρυμάτων σε κοινοτικό, εθνικό και περιφερειακό επίπεδο. Το μέρος που θα διατεθεί σε αυτά τα μέτρα δεν θα μπορεί να υπερβαίνει το 5 % του ετήσιου προϋπολογισμού που προορίζεται για τη χρηματοδότηση των δραστηριοτήτων του παρόντος κεφαλαίου.

5. Οι κοινοτικές οικονομικές ενισχύσεις που προβλέπονται στο παρόν κεφάλαιο έχουν ως στόχο να αντισταθμισθούν εν μέρει οι δαπάνες που κρίνονται αναγκαίες για την εκτέλεση των σχεδίων.

6. Οι κοινοτικές ενισχύσεις χορηγούνται σύμφωνα με την αρχή της ισότητας των ευκαιριών, ιδίως μεταξύ ανδρών και γυναικών. Οι συγκεκριμένες ανάγκες των ατόμων με ειδικές ανάγκες που συμμετέχουν στις δραστηριότητες που διεξάγονται στο πλαίσιο του παρόντος κεφαλαίου θα πρέπει να λαμβάνονται υπόψη κατά τον προσδιορισμό του ποσού των ενισχύσεων.

Δράση 1

Συμπράξεις μεταξύ των σχολικών ιδρυμάτων

1. Η Κοινότητα ενθυρρύνει τη δημιουργία πολυμερών συμπράξεων μεταξύ των σχολικών ιδρυμάτων, οι οποίες θα συσταθούν σύμφωνα με ένα ευρωπαϊκό εκπαιδευτικό πρόγραμμα (ΕΕΠ).

Πολυμερής σύμπραξη είναι η συνένωση τριών τουλάχιστον ιδρυμάτων, προερχόμενων από τρία κράτη μέλη, της οποίας το συντονισμό εξασφαλίζει ένα από τα ιδρύματα αυτά ή ένας συνδεδεμένος εκπαιδευτικός φορέας. Η σύμπραξη μπορεί ενδεχομένως να είναι διμερής, εφόσον ο σκοπός της είναι κυρίως η προώθηση της γνώσης των γλωσσών της Ευρωπαϊκής Ένωσης, και ιδίως των λιγότερο διαδεδομένων και των λιγότερο διδασκομένων.

Ένα ΕΕΠ αποσκοπεί στην ανάπτυξη ενός ή περισσοτέρων θεμάτων ευρωπαϊκού ενδιαφέροντος μέσω ενός συνόλου εκπαιδευτικών δραστηριοτήτων και μεθόδων ολοκληρωμένων στη ζωή των ιδρυμάτων.

Οι ολοκληρωμένες δραστηριότητες και μέθοδοι μπορούν ιδίως να περιλαμβάνουν:

- τη συμμετοχή μαθητών σε σχέδια, ει δυνατόν, πολυκλαδικού χαρακτήρα,

- την εκμάθηση και τη βελτίωση της γνώσης των γλωσσών της Ευρωπαϊκής Ένωσης,

- την κινητικότητα μαθητών, ιδίως εκείνων των σχολείων που συμμετέχουν σε συμπράξεις με σκοπό τη βελτίωση της γνώσης γλωσσών. Οι μαθητές των προσχολικών ιδρυμάτων αποκλείονται από αυτό το είδος σχεδίων,

- την ανταλλαγή διδακτικού υλικού, την ανταλλαγή πληροφοριών και εμπειριών σχετικά με τις καινοτόμες παιδαγωγικές μεθόδους,

- τη χρησιμοποίηση των τεχνολογιών των πληροφοριών και των επικοινωνιών, συμπεριλαμβανομένων των δυνατοτήτων που προσφέρει η εξ αποστάσεως εκπαίδευση, με σκοπό ιδίως τη διάδοση των αποτελεσμάτων και των εμπειριών των συμπράξεων προς όφελος άλλων σχολείων που δεν συμμετέχουν στα σχέδια.

2. Θα μπορούν να χορηγούνται, επί περιορισμένο χρονικό διάστημα οικονομικές ενισχύσεις για τη χρηματοδότηση των ΕΕΠ. Οι ενισχύσεις αυτές θα παρέχονται για περίοδο τριών ετών κατ' ανώτατο όριο σε μια πρώτη φάση, με την επιφύλαξη ενός περιοδικού ελέγχου των εκτελούμενων σχεδίων.

Για τη χορήγηση κοινοτικής ενίσχυσης θα δίδεται προτεραιότητα στα σχέδια που έχουν ως θέματα ευρωπαϊκού ενδιαφέροντος:

- την ευρωπαϊκή διάσταση εν γένει καθώς και άλλα θέματα που αφορούν την πολιτιστικη κληρονομιά, την προστασία του περιβάλλοντος, την καλλιτεχνική εκπαίδευση και την προώθηση της επιστήμης και της τεχνολογίας,

- στοιχεία που αποσκοπούν στην προώθηση της ισότητας των ευκαιριών μεταξύ αγοριών και κοριτσιών στην εκπαίδευση και την κατάρτιση,

- στοιχεία που αποσκοπούν στη βελτίωση της σχολικής επιτυχίας όλων των μαθητών,

- στοιχεία που αποσκοπούν στην ικανοποίηση των απαιτήσεων των παιδιών με ειδικές εκπαιδευτικές ανάγκες και δυνατότητες.

Σε περίπτωση που πολλά σχέδια πληρούν τις ίδιες απαιτήσεις επιλογής, θα προτιμούνται τα σχέδια που περιλαμβάνουν σχολικά ιδρύματα τα οποία δεν έχουν συμμετάσχει ακόμη σε κοινοτικές δραστηριότητες.

3. Οικονομικές ενισχύσεις θα μπορούν να χορηγούνται για την πραγματοποίηση προπαρασκευαστικών επισκέψεων, με ανώτατη διάρκεια μιας εβδομάδας, για τις συμπράξεις, καθώς και για τις ανταλλαγές, με ανώτατη διάρκεια τεσσάρων εβδομάδων, του προσωπικού των σχολικών ιδρυμάτων, προκειμένου να υποστηριχθούν οι συμπράξεις και η ανάπτυξη ευρωπαϊκών εκπαιδευτικών σχεδίων.

Δράση 2

Εκπαίδευση των παιδιών των διακινούμενων εργαζομένων, καθώς και των παιδιών των προσώπων που ασκούν πλανόδια επαγγέλματα, των ταξιδιωτών και των τσιγγάνων 7 διαπολιτισμική εκπαίδευση

Θα μπορούν να χορηγούνται οικονομικές ενισχύσεις στα διακρατικά σχέδια που αποσκοπούν:

- στην προαγωγή της πληρέστερης δυνατής συμμετοχής στις σχολικές δραστηριότητες και της ισότητας ευκαιριών των παιδιών των διακινούμενων εργαζομένων, καθώς και των παιδιών των προσώπων που ασκούν πλανόδια επαγγέλματα, των ταξιδιωτών και των τσιγγάνων,

- στη βελτίωση της σχολικής φοίτησης και της ποιότητας της εκπαίδευσης που τους παρέχεται,

- στην κάλυψη των ειδικών εκπαιδευτικών αναγκών και δυνατοτήτων τους,

- στην προώθηση των δράσεων διαπολιτισμικής εκπαίδευσης που απευθύνεται σε όλους τους μαθητές.

Τα σχέδια αυτά θα μπορούν ιδίως να περιλαμβάνουν:

- την ανταλλαγή πληροφοριών και εμπειριών, κυρίως όσον αφορά τις πτυχές που αναφέρονται στο πρώτο εδάφιο,

- την εκπόνηση κατάλληλων μαθημάτων και παιδαγωγικού υλικού,

- την εισαγωγή διαπολιτισμικών παιδαγωγικών πρακτικών.

Δράση 3

Εκσυγχρονισμός και βελτίωση των γνώσεων του εκπαιδευτικού προσωπικού

1. Μπορούν να χορηγούνται οικονομικές ενισχύσεις στα διακρατικά σχέδια τα οποία υποβάλλονται από τα ιδρύματα και τους οργανισμούς που έχουν αναλάβει τον εκσυγχρονισμό και τη βελτίωση των γνώσεων του εκπαιδευτικού προσωπικού του επιφορτισμένου με τη διδασκαλια ή/και τον προσανατολισμό των μαθητών.

Τα σχέδια αυτά προορίζονται να ευνοήσουν:

α) την ανταλλαγή πληροφοριών και εμπειριών, που συνδέεται με την εισαγωγή της ευρωπαϊκής διάστασης στον εκσυγχρονισμό, ή την απόκτηση ειδικών γνώσεων του εκπαιδευτικού προσωπικού 7

β) τον εκσυγχρονισμό και τη βελτίωση των γνώσεων του εκπαιδευτικού προσωπικού που είναι ειδικότερα επιφορτισμένο με ενέργειες που αποσκοπούν στη σχολική επιτυχία και την πληρέστερη δυνατή συμμετοχή στις σχολικές δραστηριότητες των παιδιών με ειδικές εκπαιδευτικές ανάγκες και δυνατότητες 7

γ) την ανάπτυξη συμπράξεων στους τομείς που αναφέρονται στην παρούσα δράση, συμπεριλαμβανομένων εκείνων που χρησιμοποιούν τεχνολογίες των πληροφοριών και των επικοινωνιών, καθώς και την εξ αποστάσεως εκπαίδευση.

2. Τα διακρατικά σχέδια εκσυγχρονισμού των γνώσεων του εκπαιδευτικού προσωπικού θα μπορούσαν επίσης να προβλέπουν περιορισμένο αριθμό διαμονών σε άλλο κράτος μέλος, έτσι ώστε το προσωπικό αυτό να μπορεί να συμμετέχει σε σεμινάρια πραγματοποιούμενα από κοινού από τα ενδιαφερόμενα ιδρύματα και οργανισμούς.

ΚΕΦΑΛΑΙΟ III ΕΓΚΑΡΣΙΑ ΜΕΤΡΑ

1. Οι δράσεις που περιγράφονται στο παρόν κεφάλαιο εφαρμόζονται σε όλα τα επίπεδα εκπαίδευσης. Συμπληρώνουν τις δράσεις που παρουσιάζονται στα κεφάλαια I και II και σκοπό έχουν να προωθήσουν:

- δράση 1: τις γλωσσικές γνώσεις στην Κοινότητα (Lingua),

- δράση 2: την ανοικτή και εξ αποστάσεως εκπαίδευση,

- δράση 3: τις ανταλλαγές πληροφοριών και εμπειριών, συμπεριλαμβανομένων των Eurydice και Arion, και άλλα μέτρα, συμπεριλαμβανομένης της εκπαίδευσης των ενηλίκων.

Οι πόροι που θα αναληφθούν στα πλαίσια των εγκάρσιων μέτρων δεν θα είναι λιγότεροι από το συνολικό ποσό που θα διατεθεί για το πρόγραμμα «Σωκράτης».

2. α) Τα κοινοτικά κεφάλαια που προορίζονται για τη συμβολή στην ανάπτυξη των δραστηριοτήτων που αναφέρονται στη δράση 1 σημείο 2 στοιχεία β), γ) και ε), καθώς και στη δράση 3 σημείο 3, θα κατανέμονται μεταξύ των κρατών μελών, ως εξής:

i) σύμφωνα με τις δημοσιονομικές δυνατότητες, ένα ελάχιστο ποσό 200 000 Ecu θα χορηγείται σε κάθε κράτος μέλος,

ii) το υπόλοιπο θα χορηγείται στα διάφορα κράτη μέλη σε συνάρτηση με:

α) το συνολικό αριθμό διδασκόντων 7

β) το συνολικό αριθμό των μαθητών 7

γ) το ακαθάριστο εσωτερικό προϊόν ανά κάτοικο 7

δ) το μέσο κόστος του ταξιδιού μεταξύ του κράτους μέλους καταγωγής και του κράτους μέλους υποδοχής.

3. Η επιλογή των σχεδίων που αναφέρονται στο παρόν κεφάλαιο πραγματοποιείται σύμφωνα με τη διαδικασία που προβλέπεται στο άρθρο 5 της απόφασης.

4. Η Επιτροπή θα λαμβάνει τα αναγκαία μέτρα για να ενθαρρύνει την ισόρροπη συμμετοχή των εκπαιδευτικών ιδρυμάτων των κρατών μελών. Το μέρος των πιστώσεων που θα διατεθεί στα μέτρα αυτά δεν μπορεί να υπερβαίνει το 5 % του ετήσιου προϋπολογισμού που προορίζεται για τη χρηματοδότηση των δραστηριοτήτων των προβλεπόμενων στο παρόν κεφάλαιο.

5. Η κοινοτική οικονομική ενίσχυση που προβλέπεται στο παρόν κεφάλαιο έχει ως στόχο τη μερική αντιστάθμιση των δαπανών που κρίνονται αναγκαίες για την εκτέλεση των σχεδίων.

6. Οι κοινοτικές ενισχύσεις χορηγούνται σύμφωνα με την αρχή της ισότητας των ευκαιριών, ιδίως μεταξύ ανδρών και γυναικών. Οι συγκεκριμένες ανάγκες των ατόμων με ειδικές ανάγκες που συμμετέχουν στις αναπτυσσόμενες δραστηριότητες, θα πρέπει να λαμβάνονται υπόψη κατά τον προσδιορισμό του ποσού των ενισχύσεων.

Δράση 1

Προώθηση των γλωσσικών γνώσεων στην Κοινότητα (Lingua)

1. Η προώθηση των γλωσσικών γνώσεων είναι αποφασιστικός παράγοντας για την υλοποίηση ενός ανοικτού ευρωπαϊκού χώρου συνεργασίας στον τομέα της εκπαίδευσης και για την ενίσχυση της κατανόησης και της αλληλεγγύης μεταξύ των λαών της Ευρωπαϊκής Ένωσης, με παράλληλη διατήρηση της γλωσσικής και πολιτισμικής πολυμορφίας τους.

Στα πλαίσια του προγράμματος «Σωκράτης» η διδασκαλία των ξένων γλωσσών αποσκοπεί στη διδασκαλία, ως ξένων γλωσσών, όλων των επίσημων γλωσσών της Ευρωπαϊκής Ένωσης, καθώς και της ιρλανδικής (μία από τις γλώσσες στις οποίες συντάχθηκαν οι συνθήκες για την ίδρυση των Ευρωπαϊκών Κοινοτήτων) και της λουξεμβουργέζικης (γλώσσας που ομιλείται σε ολόκληρη την επικράτεια του Λουξεμβούργου).

Η δράση Lingua αφορά την εκμάθηση των γλωσσών στο σύνολό τους.

2. Εκτός από τα μέτρα ενθάρρυνσης που αναφέρονται στο κεφάλαιο Ι, δράση 1 και στο κεφάλαιο II, δράση 1, μπορεί να χορηγείται κοινοτική οικονομική ενίσχυση σε διακρατικά σχέδια που αποσκοπούν στην εκτέλεση των ακόλουθων δραστηριοτήτων:

α) ανάπτυξη προγραμμάτων ευρωπαϊκής συνεργασίας (σύλληψη και εκπόνηση από κοινού καινοτόμων πλαισίων κατάρτισης και διδακτικού υλικού), τα οποία υποβάλλονται από ιδρύματα ή οργανισμούς υπεύθυνους για την αρχική ή συνεχή κατάρτιση των καθηγητών γλωσσών και έχουν ως στόχο την ενημέρωση, την ενίσχυση και την ανάπτυξη των γλωσσικών και παιδαγωγικών γνώσεων των καθηγητών ή των μελλόντων καθηγητών γλωσσών 7

β) μαθήματα εξοικίωσης ή άλλες παρόμοιες δραστηριότητες στο εξωτερικό για τους καθηγητές γλωσσών, για τους διδάσκοντες που ειδικεύονται ως καθηγητές γλωσσών, για τους ειδικευμένους καθηγητές οι οποίοι προτίθενται να εργασθούν συντόμως ως καθηγητές γλώσσων και για τους διδάσκοντες άλλων κλάδων που καλούνται να διδάξουν σε ξένη γλώσσα. Η διάρκεια αυτών των μαθημάτων θα κυμαίνεται μεταξύ δύο και τεσσάρων εβδομάδων 7

γ) περίοδοι εργασίας ως βοηθού στο εξωτερικό για τους μέλλοντες καθηγητές γλωσσών, ώστε να μπορέσουν να εμπλουτίσουν τις γνώσεις τους στις γλώσσες που θα διδάξουν. Η περίοδος εργασίας ως βοηθού, η διάρκεια της οποίας δεν μπορεί να είναι μικρότερη από τρεις μήνες ούτε μεγαλύτερη από ένα έτος, πρέπει να πραγματοποιείται σε ένα κράτος μέλος στο οποίο μια από τις επίσημες γλώσσες είναι η γλώσσα την οποία θα διδάξει ο βοηθός 7

δ) κατάρτιση και ανταλλαγή προγραμμάτων διδακτέας ύλης (curricula), παραγωγή καινοτόμων διδακτικών μέσων και βελτίωση των μεθόδων και των μέσων αναγνώρισης των γλωσσικών γνώσεων που αποκτήθηκαν. Τα σχέδια αυτά προορίζονται για τους διάφορους ενδιαφερόμενους κύκλους και αφορούν κυρίως τη γλωσσική προπαρασκευή των σπουδαστών και των μαθητών του σχολείου ή των κέντρων μαθητείας ώστε να ευνοείται η κινητικότητα 7

ε) θα χορηγηθούν περιορισμένες οικονομικές ενισχύσεις σε εκπαιδευτικές ανταλλαγές μαθητών οι οποίοι παρακολουθούν γενική, επαγγελματική ή τεχνική κατάρτιση. Οι ανταλλαγές αυτές στηρίζονται σε σχέδιο σχολικών ιδρυμάτων και έχουν ως σκοπό να βελτιώσουν τις ικανότητες επικοινωνίας σε ξένες γλώσσες και να συμβάλλουν στην αύξηση του ενδιαφέροντος των συμμετεχόντων για την απόκτηση γλωσσομάθειας.

3. Όσον αφορά τα σημεία α) έως δ), θα δοθεί προτεραιότητα στα σχέδια και τις δραστηριότητες που:

- αφορούν τη διδασκαλία των λιγότερο διαδεδομένων και των λιγότερο διδασκόμενων γλωσσών της Ευρωπαϊκής Ένωσης,

- που συνεπάγονται τη χρήση των νέων εκπαιδευτικών τεχνολογιών ή/και της εξ αποστάσεως εκπαίδευσης.

Όσον αφορά το σημείο ε), θα δοθεί προτεραιότητα στα σχέδιο επαγγελματικής η τεχνικής διδασκαλίας που:

- αναπτύσσουν καινοτόμους εμπειρίες των εκπαιδευτικών ανταλλαγών στον τομέα της εκμάθησης ξένων γλωσσών,

- τονίζουν την ευρωπαϊκή διάσταση της κατάρτισης,

- αφορούν τη διδασκαλία των λιγότερο διαδεδομένων και των λιγότερο διδασκομένων γλωσσών της Ευρωπαϊκής Ένωσης.

Δράση 2

Προαγωγή της ανοικτής και εξ αποστάσεως εκπαίδευσης

Η ανάπτυξη της ανοικτής και εξ αποστάσεως εκπαίδευσης, ανεξάρτητα από το εάν περιλαμβάνει τις τεχνολογίες των πληροφοριών και των επικοινωνιών, είναι σημαντικός παράγοντας ο οποίος επιτρέπει στους πολίτες της Ευρωπαϊκής Ένωσης να επωφελούνται από τα πλεονεκτήματα ενός ανοικτού ευρωπαϊκού χώρου εκπαιδευτικής συνεργασίας.

Σκοπός της δράσης αυτής είναι, χάρη στην παιδαγωγική καινοτομία, να συνεισφέρει στην ποιότητα της εκπαίδευσης και να διευκολύνει την καλύτερη πρόσβαση σε όλα τα επίπεδα εκπαίδευσης, ιδίως για όσους, λόγω της γεωγραφικής τους θέσης ή της προσωπικής τους κατάστασης, δεν διαθέτουν άλλες δυνατότητες στον τομέα αυτόν.

Εκτός από τις δράσεις ανοικτής και εξ αποστάσεως εκπαίδευσης, που αναφέρονται στα κεφάλαιο I και II, είναι δυνατόν να χορηγείται κοινοτική οικονομική ενίσχυση στα διακρατικά σχέδια που αποσκοπούν:

α) στη διευκόλυνση της συνεργασίας μεταξύ ιδρυμάτων και οργανισμών στον τομέα αυτόν, βάσει ανταλλαγών πληροφοριών και εμπειριών 7

β) στην κάλυψη της ανάγκης μετεκπαίδευσης των διδασκόντων, των εκπαιδυετών και των διαχειριστών στις τεχνικές της ανοικτής και εξ αποστάσεως εκπαίδευσης 7

γ) στη βελτίωση της ποιότητας των προϊόντων της ανοικτής και εξ αποστάσεως εκπαίδευσης, και της ευχρησίας τους 7

δ) στην ενθάρρυνση της αναγνώρισης των προσόντων που αποκτώνται στο πλαίσιο της ανοικτής και εξ αποστάσεως εκπαίδευσης.

Δράση 3

Προώθηση των ανταλλαγών πληροφοριών και εμπειριών

Οι ακόλουθες δραστηριότητες βασίζονται στην πείρα που αποκτάται από τις ανταλλαγές πληροφοριών μεταξύ των κρατών μελών, συμπεριλαμβανομένων των συνεδριάσεων ανωτάτων υπαλλήλων στο πλαίσιο του Συμβουλίου, καθώς και από το δίκτυο Eurydice το δίκτυο Naric, το πρόγραμμα Arion και τη δράση 4 του προγράμματος Erasmus.

1. Θέματα κοινού ενδιαφέροντος για την εκπαιδευτική πολιτική

Όσον αφορά τα θέματα κοινού ενδιαφέροντος για την εκπαιδευτική πολιτική τα οποία καθορίζονται από το Συμβούλιο, η Επιτροπή πραγματοποιεί, σε συνεργασία με τα κράτη μέλη, ανταλλαγή πληροφοριών και εμπειριών. Προς το σκοπό αυτόν, μπορούν να λαμβάνονται κατάλληλα μέτρα ενθάρρυνσης με σκοπό την ομοιόμορφη αντιμετώπιση των θεμάτων αυτών. Μπρούν να λαμβάνονται τα ακόλουθα ειδικά μέτρα:

- συγκριτικές μελέτες και αναλύσεις,

- οργάνωση συνεδρίων,

- ανταλλαγη εμπειρογνωμόνων.

Πρέπει να εξετάζονται ως θέματα με προτεραιότητα:

- τα προβλήματα που αντιμετωπίζουν τα παιδιά και οι νέοι που εγκαταλείπουν το σχολείο χωρίς τη δέουσα προπαρασκευή,

- οι μέθοδοι αξιολόγησης της ποιότητας της διδασκαλίας και η ενδεχόμενη εφαρμογή προτύπων σχεδίων στον τομέα αυτό.

2. Ανταλλαγές πληροφοριών (Eurydice)

Οι δράσεις που υποστηρίζονται στον τομέα αυτόν θα επιτρέπουν να εξασφαλιστεί η πληροφόρηση διαφόρων ομάδων-στόχων, και κατά προτεραιότητα των υπευθύνων των εθνικών εκπαιδευτικών πολιτικών, όσον αφορά τις εκπαιδευτικές πολιτικές και τα εκπαιδευτικά συστήματα, τις μεταρρυθμίσεις, τις καινοτομίες και τα αποτελέσματα της εκπαιδευτικής έρευνας.

Οι δράσεις αυτές θα υλοποιηθούν από την ευρωπαϊκή μονάδα του Eurydice και τις εθνικές μονάδες που συνιστώνται από την Επιτροπή και τα κράτη μέλη, αντιστοίχως.

Οικονομικές ενισχύσεις θα μπορούν να χορηγηθούν για τις ακόλουθσες δραστηριότητες της ευρωπαϊκής μονάδας και των εθνικών μονάδων:

α) τη συλλογή στοιχείων και την παραγωγή και συνεχή ενημέρωση βασικών πληροφοριών για τις δομές και την οργάνωση των εκπαιδευτικών συστημάτων των κρατών μελών 7

β) τη διεξαγωγή συγκριτικών μελετών σχετικά με τα θέματα προτεραιότητας και την ανάλυση των τάσεων στον τομέα της εκπαίδευσης σε συνεννόηση με την Επιτροπή και τα κράτη μέλη καθώς και τη διάθεση πλαισίων αναφοράς που ευνοούν τη συγκρισμότητα των πληροφοριών 7

γ) τη διάδοση των πληροφοριών αυτών μέσω των κατάλληλων υπαρχόντων εθνικών, περιφερειακών και κοινοτικών καναλιών και σταθμών πληροφόρησης και μετάδοσης 7

δ) τη δημιουργία κοινοτικών βάσεων δεδομένων για την εκπαίδευση και την ανάπτυξη στενών δεσμών μεταξύ των υφιστάμενων βάσεων δεδομένων των κρατών μελών, και τη βελτίωση της πρόσβασης σε αυτές 7

ε) τη χρήση των νέων πληροφορικών και ηλεκτρονικών τεχνολογιών για την εξασφάλιση της αλληλεπίδρασης των ανταλλαγών και της αποτελεσματικότερης κατανομής των πόρων. Οι δράσεις που ενθαρρύνονται θα λαμβάνουν υπόψη τις κοινοτικές εξελίξεις στον τομέα των διευρωπαϊκών δικτύων, και ιδιαιτέρως τους τηλεματικούς δεσμούς μεταξύ δημόσιων διοικήσεων.

Κατά την εφαρμογή των δραστηριοτήτων που αναφέτονται στα σημεία α) έως ε), θα αναπτυχθεί στενός δεσμός με τις ανάλογες δράσεις του ευρωπαϊκού κέντρου για την ανάπτυξη της επαγγελματικής κατάρτισης (Cedefop), στον τομέα της πληροφόρησης για την επαγγελματική κατάρτιση, της στατιστικής υπηρεσίας της κοινότητας Eurostat στον τομέα της στατιστικής του κοινοτικού δικτύου Naric (εθνικά κέντρα πληροφόρησης για την αναγνώριση ακαδημαϊκών τίτλων), καθώς και κάθε άλλου υφιστάμενου εθνικού ευρωπαϊκού ή διεθνούς δικτύου πληροφοριών στον τομέα της εκπαίδευσης.

3. Arion

Μπορεί να χορηγηθεί οικονομική ενίσχυση για την οργάνωση πολυμερών επισκέψεων μελέτης για πρόσωπα τα οποία λαμβάνουν αποφάσεις και μπορούν να ενεργήσουν ως παράγοντες διάδοσης, και τα οποία ορίζονται από τα κράτη μέλη. Αυτές οι επισκέψεις μελέτης αποβλέπουν στη δυνατότητα ανταλλαγής πληροφοριών και εμπειριών σχετικά με θέματα κοινού ενδιαφέροντος στα κράτη μέλη.

Στα πλαίσια της παρούσας δράσης, θεωρούνται ως πρόσωπα τα οποία λαμβάνουν αποφάσεις, ιδίως το εκπαιδευτικό προσωπικό το οποίο ασκεί καθήκοντα διεύθυνσης, αξιολόγησης, κατάρτισης, προσανατολισμού ή συντονισμού ευρωπαϊκών σχεδίων, καθώς και οι υπεύθυνοι στα πλαίσια υπουργείων.

4. Naric

Θα μπορεί να χορηγηθεί οικονομική ενίσχυση για τη μεγαλύτερη ανάπτυξη του σημερινού κοινοτικού δικτύου εθνικών κέντρων πληροφόρησης για την αναγνώριση ακαδημαϊκών τίτλων και περιόδων σπουδών (Naric).

5. Άλλα μέτρα

Α. Προαγωγή της ευρωπαϊκής διάστασης της γενικής εκπαίδευσης των ενηλίκων

Σε όλους τους τομείς της εκπαίδευσης των ενηλίκων (γενική, πολιτιστική και κοινωνική), θα πρέπει και να ενισχυθεί η ευρωπαϊκή διάσταση χάρη στη διακρατική συνεργασία και την ανταλλαγή εμπειριών μεταξύ οργανισμών και ιδρυμάτων εκπαίδευσης ενηλίκων.

Στους προαναφερόμενους οργανισμούς και ιδρύματα θα μπορούν να χορηγούνται κοινοτικές οικονομικές ενισχύσεις για τις ακόλουθες διακρατικές δραστηριότητες:

- σχέδια για την ανάπτυξη και την ενίσχυση της ευρωπαϊκής διάστασης της εκπαίδευσης των ενηλίκων, ιδαιτέρως η διάδοση γνώσεων του πολιτισμού και των παραδόσεων των κρατών μελών και των γλωσσών της Ευρωπαϊκής Ένωσης, καθώς και για την προετοιμασία μαθημάτων για την εκπαίδευση των ενηλίκων, τα οποία συμβάλλουν στην κατανόηση των πολιτικών, οικονομικών και διοικητικών ζητημάτων της Ευρωπαϊκής Ένωσης,

- σχέδια προώθησης της ανταλλαγής εμπειριών και της διάδοσης των γνώσεων στον τομέα της εκπαίδευσης των ενηλίκων.

Β. Συμπληρωματικά μέτρα

Η Επιτροπή θα υποστηρίξει τα ακόλουθα συμπληρωματικά μέτρα τα οποία αποσκοπούν στην προώθηση των στόχων του προγράμματος:

- σχέδια που αναπτύσσονται σε ευρωπαϊκό επίπεδο από ενώσεις διδασκόντων, σπουδαστών και γονέων μαθητών,

- δράσεις ευαισθητοποίησης για την προαγωγή της συνεργασίας στον τομέα της εκπαίδευσης και της κατάρτισης,

- μέτρα παρακολούθησης και αξιολόγησης των δράσεων που περιγράφονται στο παρόν παράρτημα,

- ενημερωτικές δραστηριότητες που είναι αναγκαίες για την υλοποίηση των διαφόρων δράσεων του προγράμματος, και οι οποίες αναλαμβάνονται από τους φορείς που ορίζουν τα κράτη μέλη.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. Εισαγωγή

1. Στις 3 Φεβρουαρίου 1994, η Επιτροπή υπέβαλε πρόταση απόφασης για τη θέσπιση του προγράμματος κοινοτικής δράσης «Σωκράτης».

2. Οι σχετικές γνώμες δόθηκαν από το Ευρωπαϊκό Κοινοβούλιο στις 2 Απριλίου 1994 (1), από την Οικονομική και Κοινωνική Επιτροπή στις 27 Απριλίου 1994 (2) και από την Επιτροπή των Περιφερειών στις 18 Μαΐου 1994 (3).

3. Με βάση τις γνώμες αυτές, η Επιτροπή υπέβαλε τροποποιημένη πρόταση απόφασης στις 17 Μαΐου 1994 (4).

4. Στις 18 Ιουλίου 1994, το Συμβούλιο καθόρισε την κοινή του γνώμη σύμφωνα με το άρθρο 198Β της συνθήκης.

II. Στόχος της πρότασης

Το πρόγραμμα «Σωκράτης» αποβλέπει κυρίως στο να συμβάλει στην ανάπτυξη μιας εκπαίδευσης ποιότητας και ενός ανοικτού ευρωπαϊκού χώρου συνεργασίας σε θέματα εκπαίδευσης. Με το πνεύμα αυτό το πρόγραμμα θα υποστηρίζει και θα συμπληρώνει τη δράση των κρατών μελών σεβόμενο ταυτόχρονα την ευθύνη τους για το περιεχόμενο της διδασκαλίας και την οργάνωση του εκπαιδευτικού συστήματος, καθώς και την πολιτιστική και γλωσσική τους ποικιλία.

III. Ανάλυση της κοινής θέσης

1. Γενικές παρατηρήσεις

Το πεδίο εφαρμογής του προγράμματος «Σωκράτης» μπόρεσε να επεκταθεί και σε τομείς εκτός της τριτοβάθμιας εκπαίδευσης, και συγκεκριμένα στη σχολική εκπαίδευση και στην ανοικτή και εξ αποστάσεως εκπαίδευση. Το πρόγραμμα είναι διαρκείας πέντε ετών (1995-1999) και περιλαμβάνει τους ακόλουθους τρεις τομείς κοινοτικής δράσης:

Κεφάλαιο I: Τριτοβάθμια εκπαίδευση (Erasmus),

Κεφάλαιο II: Σχολική εκπαίδευση (Comenius),

Κεφάλαιο III: Εγκάρσιες δραστηριότητες στους τομείς:

- των γλωσσικών γνώσεων στην Κοινότητα (Lingua),

- της ανοικτής και εξ αποστάσεως εκπαίδευσης,

- των ανταλλαγών πληροφοριών και εμπειριών (συμπεριλαμβανομένων των Eurodice και Arion).

Στην κοινή του θέση, το Συμβούλιο διατήρησε τα ουσιαστικά στοιχεία της πρότασης της Επιτροπής επιφέροντας όμως τις τροποποιήσεις που θεώρησε απαραίτητες.

2. Ειδικές παρατηρήσεις

(οι παρακάτω αναφορές παραπέμπουν στο κείμενο της κοινής θέσης)

2.1. Τροποποιήσεις που επέφερε το Συμβούλιο στην τροποποιημένη πρόταση της Επιτροπής

Οι κυριότερες τροποποιήσεις που επέφερε το Συμβούλιο στην τροποποιημένη πρόταση της Επιτροπής αφορούν:

α) Επιτροπολογία (άρθρο 4)

Προκειμένου να συνδυασθεί η ανάγκη ευελιξίας στη διαχείριση του προγράμματος με την ανάγκη ενεργότερης συμμετοχής των κρατών μελών σε ορισμένες σημαντικές αποφάσεις, το Συμβούλιο προτίμησε μια επιτροπή της οποίας οι αρμοδιότητες θα ασκούνται, ανάλογα με τα θέματα, είτε με τη διαδικασία της διαχειριστικής επιτροπής είτε με τη διαδικασία της συμβουλευτικής επιτροπής. Η επιτροπή αυτή θα επικουρείται από δύο υποεπιτροπές, μια στον τομέα της τριτοβάθμιας εκπαίδευσης και μια στον τομέα της σχολικής εκπαίδευσης. Το Συμβούλιο μερίμνησε ώστε η λύση αυτή να είναι απολύτως σύμφωνη με τους κανόνες που αφορούν την επιτροπολογία.

β) Χρηματοδότηση

i) Εγγραφή στο διατακτικό του ποσού που κρίνεται αναγκαίο (άρθρο 7)

Το Συμβούλιο, συντάσσοντας ένα νέο άρθρο 7 («προϋπολογισμός»), ενέγραψε στο κείμενο της απόφασης το ποσό των κοινοτικών χρηματοδοτικών μέσων που κρίνεται αναγκαίο για την εφαρμογή του προγράμματος.

Το Συμβούλιο μερίμνησε ώστε η εγγραφή αυτή να μη θίγει τα προνόμια της αρχής του προϋπολογισμού. Έτσι το ποσό που κρίνεται αναγκαίο εγγράφεται στο πλαίσιο των δημοσιονομικών προοπτικών 1993-1999. Οι διαθέσιμες πιστώσεις για κάθε οικονομικό έτος θα καθορίζονται από την αρχή του προϋπολογισμού λαμβανομένων υπόψη των αρχών της καλής διαχείρισης που αναφέρονται στο άρθρο 2 του δημοσιονομικού κανονισμού που εφαρμόζεται στο γενικό προϋπολογισμό της Κοινότητας.

ii) Ποσό (άρθρο 7)

Το ποσό που κρίνεται αναγκαίο και το οποίο είναι εγγεγραμμένο στο άρθρο 7 είναι ύψους 760 εκατομμυρίων Ecu.

Το ποσό αυτό αντιπροσωπεύει ένα αποδεκτό σημείο ισορροπίας ανάμεσα στην επιθυμία να ενισχυθεί ένα πρόγραμμα - το οποίο υποστηρίζεται ομόφωνα από το Συμβούλιο - και στην ανάγκη να ληφθούν υπόψη οι απαιτήσεις δημοσιονομικής αυστηρότητας.

iii) Κατανομή των πόρων ανάμεσα στα κεφάλαια

Το Συμβούλιο αποφάσισε ότι οι πόροι που θα αναληφθούν στο πλαίσιο των κεφαλαίων I, II και III δεν θα είναι κατώτεροι από 55 %, 10 % και 25 % αντιστοίχως της συνολικής χρηματοδότησης του προγράμματος.

γ) Διαδικασία επιλογής

Το Συμβούλιο τροποποίησε το άρθρο 5 «εφαρμογή και διαδικασία επιλογής» προκειμένου να καταστούν σαφείς οι όροι πρότασης και επιλογής των σχεδίων που αναφέρονται στο παράρτημα του προγράμματος ανάλογα με το εάν μια δράση θεωρείται κεντρική ή αποκεντρωμένη.

δ) Άλλες παρατηρήσεις

i) Κεφάλαιο ΙΙ, δράση 2

Το Συμβούλιο έκρινε επιθυμητό να επεκτείνει το πεδίο εφαρμογής της φάσης αυτής ώστε να περιλάβει και τα τέκνα των διακινουμένων εργαζομένων και των προσώπων που ασκούν πλανόδια επαγγέλματα καθώς και την έννοια της διαπολιτισμικής εκπαίδευσης.

ii) Κεφάλαιο III, δράση 3-5Α

Το Συμβούλιο αποφάσισε να ενισχύσει, σε σχέση με την αρχική πρόταση, το μέτρο που αφορά την προώθηση της ευρωπαϊκής διάστασης της εκπαίδευσης των ενηλίκων.

iii) Ονομασία των κεφαλαίων

Στο κεφάλαιο I δίδεται η ονομασία «Erasmus» και στο κεφάλαιο II «Comenius».

2.2. Τροπολογίες του Ευρωπαϊκού Κοινοβουλίου

I. Τροπολογίες του Κοινοβουλίου που δέχθηκε η Επιτροπή

Η Επιτροπή, στην τροποποιημένη της πρόταση υιοθέτησε, πλήρως ή εν μέρει, 48 τροπολογίες του Κοινοβουλίου.

Το Συμβούλιο δέχθηκε 29 από τις τροπολογίες αυτές, πλήρως ή εν μέρει ή άλλως πως. Πρόκειται για τις τροπολογίες:

9, 10, 13, 15, 16, 17, 18, 23, 26, 27, 29, 30, 31, 34, 35, 47, 51, 55, 57, 65, 71, 72, 75, 80, 83, 85, 86, 104 και 124.

II. Τροπολογίες του Κοινοβουλίου που δέχθηκε η Επιτροπή αλλά όχι το Συμβούλιο

(τροπολογίες 63, 64) - Ισορροπία μεταξύ περιοχών και μεταξύ ιδρυμάτων

Το Συμβούλιο έκρινε ότι η ισορροπία αυτή πρέπει να εξασφαλίζεται από τις διαδικασίες επιλογής που προβλέπονται στο πρόγραμμα.

(τροπολογία 70) - Υποτροφίες κινητικότητας

Το Συμβούλιο δεν μπόρεσε να δεχθεί την τροπολογία αυτή, δεδομένου ότι το κείμενό της αντικατοπτρίζει το προϋπάρχον καθεστώς των υποτροφιών.

(τροπολογία 56) - Διαρθρωτικά ταμεία

Το Συμβούλιο δεν μπόρεσε να δεχθεί την τροπολογία αυτή, διότι έκρινε ότι αυτές οι αναφορές στα διαρθρωτικά ταμεία δεν έχουν θέση στο πλαίσιο του προγράμματος «Σωκράτης», πόσω μάλλον που το πρόγραμμα αυτό πρέπει να θεωρηθεί στο κοινοτικό πλαίσιο ως οικονομικά αυτόνομο.

(τροπολογία 32) - Κινητικότητα του 10 % των σπουδαστών της τριτοβάθμιας εκπαίδευσης

Το Συμβούλιο έκρινε ότι δεν είναι επιθυμητό να τεθούν άκαμπτοι στόχοι οι οποίοι δεν θα μπορέσουν αναγκαστικά να επιτευχθούν.

(τροπολογία 78) - Ευρωπαϊκά σχολεία

Το Συμβούλιο έκρινε ότι η αναφορά στις παιδαγωγικές εμπειρίες των ευρωπαϊκών σχολείων δεν είναι πρόσφορη στο πλαίσιο των ευρωπαϊκών εκπαιδευτικών προγραμμάτων.

(τροπολογία 87) - Συμπληρωματικότητα με το πρόγραμμα καταπολέμησης του αποκλεισμού

Το Συμβούλιο έκρινε ότι δεν πρέπει να γίνει αναφορά, στο πλαίσιο του κεφαλαίου II, δράση 2, σε ένα πρόγραμμα που δεν έχει ακόμη εγκριθεί.

(τροπολογίες 7, 14, 19, 25, 36, 84, 88) - Τροπολογίες συντακτικής φύσεως

Το Συμβούλιο, εξάλλου, δεν μπόρεσε να υιοθετήσει σειρά τροπολογιών διότι υπερβαίνουν τους στόχους του προγράμματος. Πρόκειται για τις τροποποιήσεις 82 (διαγωνισμοί για τα σχολεία), 92 (η οικολογία ως θέμα στο κεφάλαιο III), 96 (διαπολιτισμική μάθηση ως σχέδιο προτεραιότητας στα πλαίσια του προγράμματος Lingua) και 103 (διαρκής μάθηση ως στόχος του κεφαλαίου III, δράση 3).

III. Τροπολογίες του Κοινοβουλίου που δεν έγιναν δεκτές από την Επιτροπή

α) Τροπολογίες του Κινοβουλίου που έγιναν δεκτές από το Συμβούλιο

Το Συμβούλιο δέχθηκε τρεις τροπολογίες πλήρως ή εν μέρει ή άλλως πως. Πρόκειται για τις τροπολογίες:

20, 42 και 81.

β) Τροπολογίες του Κοινοβουλίου που δεν έγιναν δεκτές από το Συμβούλιο

Το Συμβούλιο δεν μπόρεσε να δεχθεί τις παρακάτω τροπολογίες για τους ακόλουθους λόγους:

(τροπολογίες 1, 2, 4, 5) - το άρθρο 126 ως μόνη νομική βάση

Το Συμβούλιο κρίνει ότι η διπλή νομική βάση είναι η πλέον ενδεδειγμένη. Συγκεκριμένα το άρθρο 126 καλύπτει τη γενική εκπαίδευση ενώ το άρθρο 127 αφορά το μέρος του προγράμματος σχετικά με την επαγγελματική εκπαίδευση.

(τροπολογίες 41, 79, 89, 95, 110) - γλωσσικές γνώσεις

Το Συμβούλιο αναγνώρισε την ανάπτυξη της γνώσης των γλωσσών της Κοινότητας ως ένα από τους ουσιαστικούς στόχους του προγράμματος «Σωκράτης», αλλά ταυτόχρονα έκρινε ότι οι παραπάνω τροπολογίες εισάγουν στοιχεία που υπερβαίνουν τις δυνατότητες του προγράμματος.

(τροπολογίες 37, 62, 106) - έρευνα

Το Συμβούλιο δεν μπόρεσε να δεχθεί τις τροπολογίες αυτές διότι παρεμβαίνουν στον τομέα που καλύπτονται από το τέταρτο πρόγραμμα-πλαίσιο έρευνας και ανάπτυξης.

(τροπολογίες 99, 100) - διδασκαλία εξ αποστάσεως

Το Συμβούλιο δεν μπόρεσε να δεχθεί τις τροπολογίες αυτές που θα έχουν συνέπειες στην ποιότητα της συνεργασίας στον τομέα αυτό.

(τροπολογίες 28, 38, 39, 40, 43, 45, 58, 68) - επικουρικότητα

Το Συμβούλιο δεν μπόρεσε να δεχθεί τις τροπολογίες αυτές διότι δεν σέβονται την αρχή της επικουρικότητας. Επίσης, οι τροπολογίες 28, 38 και 45 οι οποίες αφορούν ειδικότερα το διορισμό των εθνικών αντιπροσώπων στη συμβουλευτική επιτροπή απερρίφθησαν για παρόμοιους λόγους.

(τροπολογίες 22, 59, 105, 126) - διαρθρωτικά ταμεία

Το Συμβούλιο δεν μπόρεσε να δεχθεί τις τροπολογίες αυτές διότι, έκρινε ότι οι αναφορές στα διαρθρωτικά ταμεία δεν έχουν θέση στο πρόγραμμα «Σωκράτης», πόσω μάλλον που το πρόγραμμα αυτό θεωρείται στο κοινοτικό πλαίσιο ως οικονομικά αυτόνομο.

(τροπολογίες 11, 76) - ισορροπία μεταξύ περιφερειών και μεταξύ ιδρυμάτων

Το Συμβούλιο έκρινε ότι η επιθυμούμενη ισορροπία μπορεί να εξασφαλισθεί με τις διαδικασίες επιλογής.

(τροπολογίες 66, 73, 74) - κατανομή των κεφαλαίων

Το Συμβούλιο δεν μπόρεσε να δεχθεί τις τροπολογίες αυτές οι οποίες αλλάζουν τους τρόπους κατανομής που προβλέπονται στο πρόγραμμα.

(τροπολογίες 21, 50) - παράταση των υφισταμένων προγαμμάτων

Το Συμβούλιο έκρινε ότι οι τροπολογίες αυτές είναι άνευ αντικειμένου, διότι το κείμενο της κοινής θέσης εξασφαλίζει τη συνέχεια μεταξύ των υφισταμένων προγραμμάτων και του προγράμματος «Σωκράτης».

(τροπολογίες 3, 6, 8, 24, 44, 60, 61, 69, 90, 91, 93, 94, 97, 98, 101, 102) - συντακτικές τροπολογίες

Το Συμβούλιο δεν έκρινε ότι πρέπει, στα σημεία αυτά να τροποποιήσει το κείμενό του, το οποίο γίνεται δεκτό από την Επιτροπή.

Το Συμβούλιο, εξάλλου, δεν μπόρεσε να δεχθεί σειρά τροπολογιών διότι είναι είτε μη εφαρμόσιμες στην πράξη είτε ασυμβίβαστες με τους στόχους του προγράμματος. Πρόκειται για τις τροπολογίες 48 (ενδιάμεση έκθεση αξιολόγησης), 49 (άνοιγμα του προγράμματος στις συνδεδεμένες ευρωπαϊκές χώρες), 52 (συναντήσεις πανεπιστημιακών), 53 (ελάχιστη διάρκεια των περιόδων σπουδών στο εξωτερικό), 77 (συμμετοχή των σχολείων στις πολυμερείς συμπράξεις) και 125 (παροχή πληροφοριών: κεφάλαιο I δράση 1).

IV. Συμπεράσματα

Το Συμβούλιο κρίνει ότι η κοινή θέση αποτελεί ένα ισόρροπο κείμενο προσαρμοσμένο στις ανάγκες της ανάπτυξης των προσπαθειών στον τομέα της εκπαίδευσης σε κοινοτικό επίπεδο.

Το κείμενο διαφυλάσσει το θετικό κεκτημένο του παρελθόντος και αποτελεί ένα άνοιγμα προς τις νέες προκλήσεις του μέλλοντος.

(1) Δεν έχει ακόμη δημοσιευθεί στην ΕΕ.

(2) Δεν έχει ακόμη δημοσιευθεί στην ΕΕ.

(3) Δεν έχει ακόμη δημοσιευθεί στην ΕΕ.

(4) ΕΕ αριθ. C 164 της 16. 6. 1994.